Geweld verhoog jeug se bloeddruk – praag.co.za
Geweld verhoog jeug se bloeddruk
Geweld in Suid-Afrika het ‘n groot uitwerking in jongmense se bloeddruk-vlak, het Wits universiteit bevind.
Volgens die navorsing, Birth to Twenty, kan hoë bloeddruk by jongmense tot ‘n hartaanval of selfs kardiovaskulêre siektes lei.
Dit was die grootste en langste studie van kind- en adolesente se gesondheid en ontwikkeling in Afrika.
Prof. John Pettifor, verbonde aan Wits universiteit, het in ‘n verklaring gesê dit was veral geweld, sanitasie en bates in die huis wat ‘n impak op bloeddruk gemaak het.
Bloeddruk bestaan gewoonlik uit twee komponente naamlik sistolies en diastolies. Sistoliese druk word gemeet wanneer bloed teen die mure van are en slagare gedwing word en die hart saamtrek. Diastoliese druk is wanneer die hart ontspan.
“Ons het ‘n wye reeks van faktore ondersoek, insluitend ekonomiese- en sosiale aspekte asook die skoolomgewing. Maar die enigste gemeenskaplike faktor wat assosiasie met sistoliese druk getoon het, was dinge wat verband hou met geweld,” het dr. Paula Griffiths, ‘n navorser gesê.
In 1990 is 3 273 kinders van Johannesburg by die Birth to Twenty-program ingeskryf. Hulle was dus vir die afgelope 20 jaar gevolg en onderhoude mee gevoer.
сауны фототопкарго отзывы
Skrywer Dan RoodtGepubliseer op 15 Oktober 2009 Kategorieë Suider-Afrika
Vorige Vorige artikel: Nersa wil publiek se inset hoor
Volgende Volgende artikel: Dan Roodt: Nkosi, seën ons met apartheid